Brug+af+optagelser+-+jura

Jura
Datatilsynet mener ikke, at det er nødvendigt at indhente samtykkeerklæring fra forældre og elever i folkeskolen og på privatskoler forud for, at studerende på læreruddannelsen optager deres undervisning i praktikken. Det er nok at infomere forældre og elever om det. Til gengæld mener de, at der skal samtykkeerklæringer til fra forældre og evt. elever i specialskolerne, da sygdom og handicap hører under personfølsomme oplysninger. §7 i persondataloven.

Med hensyn til opbevaring af optagelserne, så er det de studerende og instituttet, som dataansvarlige, der skal sikre, at de ligger et sikkert sted, og at der er færrest mulige, der har adgang til disse. Det kan sikres ved brug af password og anden beskyttelse. Man kan læse mere om sikkerhed ved opbevaring af oplysninger på datatilsynets hjemmeside. Hvis man som institution har adgang til Skoletube.dk, kan man dele videoer her, med pasword beskyttelse. Fordelen ved at bruge Skoletube.dk fremfor youtube.com er, at data på førstnævnte ligger på danske servere, hvilket lovgivningsmæssigt kan være en fordel.

Hvis man ønsker at offentliggøre film/billeder af elever på f.eks. nettet, skal man overveje, om der er tale om situationsbilleder eller portrætfotos. I situationsbilledet er det aktiviteten, der er i centrum og ikke den enkelte elev. Situationsbilleder kan i principet offentliggøres uden tilladelse, men det er naturligvis en god ide at sikre, at forældre og elever er indforstået med brugen af billederne. Grænsen mellem portrætfotos og situationsbilleder er ikke klart defineret, og grunder på en vurdering af den enkelte optagelse. Såvel situationsbilleder og portrætbilleder, som udstiller eller krænker den enkelte elev, må naturligvis heller ikke offentliggøres eller bruges, og skal slettes.

Etik og jura
Grundlæggende kan man sige, at det er vigtigt, at de studerende, informere klart og åbent om, hvad det er optagelserne skal bruges til, og hvad de ikke vil blive brugt til. Dvs. at optagelserne skal bruges i forbindelse med deres uddannelse, men at de ikke vil blive offentliggjort i andre sammenhænge. Målet med optagelserne er at forbedre de studerendes praksis, og ikke at At optagelser som kan virke på en måde, hvor de udstiller eller krænker eleverne vil blive slettet.